  Анжелика Тихонова корреспондент 2020-тӥ арын «Лулчеберет» йӧскалык ӵектосэз улонэ пыӵатон улсын Удмуртиын лулчеберетъя куинь юртъёс пуктозы. Со сярысь Россиысь лулчеберетъя министрлэн воштӥсеныз Павел Степановен ужъя пумиськонзы бере элькунысь лулчеберетъя министр Владимир Соловьёв «ВКонтакте» мерлыко вотэсысь ас бамаз ивортӥз. Пумиськонын Удмуртиысь лулчеберетъя юртъёслы юрттэт сётон сярысь юанъёсты эскеризы. Озьы, лулчеберетъя куинь юрт пуктон сяна, улосвылысьтымы эшшо ньыль клубъёсты тупатъянъя ӵектосъёслы юрттэт висъялозы шуыса оскытӥзы. Тодэ вайытом, та пумиськонын ик Удмуртиысь куинь театръёс «Большие гастроли» огъяросси программае пыриськозы шуыса тодмо луиз. Азьвыл Владимир Соловьёв 2019-тӥ арын «Покчи Шаерлэн лулчеберетэз» федерал ӵектосэз улонэ пыӵатон улсын Удмуртиысь 26 культура юртъёсты тупатъялозы шуыса ивортӥз вал.  Тегъёс: Лулчеберет Удмуртия Лулчеберетъяминистерство ВладимирСоловьёв лэсьтськон  